च्याम्पियन्स लिग : रियलको सेमिफाइनल प्रतिद्वन्द्वी सिटी
म्यानचेस्टर सिटीले युरोपेली च्याम्पियन्स लिगको सेमिफाइनलमा डिफेन्डिङ च्याम्पियन रियल म्याड्रिडको सामना गर्ने भएको छ । अर्को सेमिफाइनलमा दुई मिलान क्लब भिड्ने भएका छन् ।
काठमाडौँ — म्यानचेस्टर सिटीले युरोपेली च्याम्पियन्स लिगको सेमिफाइनलमा डिफेन्डिङ च्याम्पियन रियल म्याड्रिडको सामना गर्ने भएको छ । अर्को सेमिफाइनलमा दुई मिलान क्लब भिड्ने भएका छन् ।सिटीले बुधबार भएको क्वाटरफाइनल दोस्रो लेगमा बायर्न म्युनिकलाई १–१ को बराबरीमा रोक्यो । यससँगै सिटीले समग्रमा ४–१ को अग्रता लिएको हो । क्वाटरफाइनल पहिलो लेगमा सिटी ३–० ले विजयी रहेको थियो ।बायर्नको एलिनाज एरिनामा भएको खेलमा सिटीले इर्लिङ हाल्यान्डको गोलले अग्रता लिएको थियो । खेलको अन्त्यतिर बायर्नका लागि जोसुआ किचिले पेनाल्टीबाट एक गोल फर्काए ।अर्को क्वाटरफाइनल दोस्रो लेगमा इन्टर मिलानले बेनफिकालाई ३–३ को बराबरीमा रोक्दै समग्रमा ५–३ को अग्रता लियो । इन्टर पहिलो लेगमा २–० ले अगाडि थियो । 